钦定古今图书集成/明伦汇编/皇极典/第266卷 > 陈政要 后汉蔡邕
## 钦定古今图书集成/明伦汇编/皇极典/第266卷 > 陈政要 后汉蔡邕

臣闻国之将兴，至言数闻，内知己政，外见民情。是故
先帝虽有圣明之资，而犹广求得失。又因灾异，援引
幽隐，重贤良、方正、敦扑有道之选，危言极谏，不绝于
朝。陛下亲政以来，频年灾异，而未闻特举博选之旨。
诚当思省述，修旧事，使抱忠之臣展其狂直，以解《易
传》“政悖德隐”之言。